Վայոց ձորի Գոմք, Մարտիրոս և Զառիթափ գյուղերը աչքի են ընկնում յուրօրինակ բնությամբ և հարուստ կենսաբազմազանությամբ: Գյուղերի տարածքում գտնվում են բնական հուշարձաններ, որոնցից են Կամարաձորը, Ճաքած քարը և այլն: Գոմքից դեպի հյուսիս մոտ 6-8 կմ հեռավորության վրա լեռնային լճակ կա: Զառիթափ գյուղի հյուսիսային սահմանով անցնում է Արփա գետը, գյուղամիջով էլ` Փշոնք գետը, որին միանում են չորս փոքրիկ վտակներ: Մարտիրոս գյուղի տարածքը հարուստ է լեռնային սառնորակ աղբյուրներով: